text: Strejke på Carlsberg
  04 maj 2010 kl. 08.38
  Omkring 500 Carlsbergansatte i Fredericia har nedlagt arbejdet. Det sker i forbindelse med sammenbrud i de lokale lønforhandlinger.
  De ansatte i produktionen og på lageret på Carlsberg i Fredericia har nedlagt arbejdet. Det drejer sig om omkring 500 ansatte, oplyser kommunikationsdirektør i Carlsberg Jens Bekke.
   
  - Strejken kommer i forbindelse med, at de lokale forhandlinger om lønnen er gået i gang, siger han.
   
  Overenskomsterne for det private arbejdsmarked, herunder også Carlsberg, blev stemt hjem den 20 april. Men nu går de lokale lønforhandlinger i gang, og det er åbenbart det, der er utilfredshed med blandt de ansatte.
   
  Det var natholdet, der valgte at gå hjem natten til tirsdag. Og der holdes nu løbende medarbejdermøder, efterhånden som medarbejderne møder ind. Jens Bekke ved endnu ikke, hvor lang tid strejken varer.
  